**Ministru kabineta rīkojuma projekta “Par Iekšlietu ministrijas sistēmas iestāžu operatīvo dienestu – Valsts policijas, Valsts robežsardzes un Valsts ugunsdzēsības un glābšanas dienesta, un Iekšlietu ministrijas sistēmas koledžu – Valsts policijas koledžas, Valsts robežsardzes koledžas un Ugunsdrošības un civilās aizsardzības koledžas, nodarbināto vakcināciju” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Lai nodrošinātu iekšējās drošības uzdevumu izpildi, noteikt Iekšlietu ministrijas sistēmas iestāžu operatīvo dienestu – Valsts policijas, Valsts robežsardzes un Valsts ugunsdzēsības un glābšanas dienesta, unIekšlietu ministrijas sistēmas koledžu – Valsts policijas koledžas, Valsts robežsardzes koledžas un Ugunsdrošības un civilās aizsardzības koledžas, prioritāri vakcinējamos amatus pret jaunā koronavīrusa SARS-CoV-2 izraisītās Covid-19 infekcijas slimību. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Par Iekšlietu ministrijas sistēmas iestāžu operatīvo dienestu – Valsts policijas, Valsts robežsardzes un Valsts ugunsdzēsības un glābšanas dienesta, un Iekšlietu ministrijas sistēmas koledžu – Valsts policijas koledžas, Valsts robežsardzes koledžas un Ugunsdrošības un civilās aizsardzības koledžas, nodarbināto vakcināciju” (turpmāk – projekts) izstrādāts, pamatojoties uz Ministru kabineta 2021. gada 16. februāra sēdes protokollēmuma (prot. Nr. 17 3. §) “Informatīvais ziņojums “Par prioritāri vakcinējamām personu grupām”” 4. punktā uzdoto – pirms V un VII prioritāri vakcinējamās grupās iekļauto sabiedrības grupu vakcinācijas uzsākšanas nozaru ministrijām nodrošināt atbilstošo organizāciju vai uzņēmumu un profesiju vai amatu sarakstu sagatavošanu un iesniegšanu apstiprināšanai Ministru kabinetā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Iekšlietu ministrijas sistēmas iestāžu operatīvie dienesti – Valsts policija, Valsts robežsardze un Valsts ugunsdzēsības un glābšanas dienests (turpmāk – Iekšlietu ministrijas sistēmas iestāde) ir iekšlietu ministra pārraudzībā esošas tiešās pārvaldes iestādes.  Valsts policija atbilstoši kompetencei īsteno valsts politiku noziedzības apkarošanas un sabiedriskās kārtības un drošības aizsardzībā, kā arī personu tiesību un likumīgo interešu aizsardzībā.  Valsts robežsardze īsteno valsts robežas drošības politiku, kā arī — atbilstoši kompetencei — valsts migrācijas politiku.  Valsts ugunsdzēsības un glābšanas dienests īsteno valsts politiku ugunsdrošības, ugunsdzēsības un civilās aizsardzības jomā.  Iekšlietu ministrijas sistēmas iestādes veic iekšējās drošības uzdevumu izpildi un citus normatīvajos aktos noteiktos uzdevumus.  Ņemot vērā Iekšlietu ministrijas sistēmas iestāžu darba specifiku, to nodarbinātajiem nav iespējams darba uzdevumu veikšanu organizēt attālināti.  Savukārt Iekšlietu ministrijas sistēmas koledžas – Valsts policijas koledža, Valsts robežsardzes koledža, Ugunsdrošības un civilās aizsardzības koledža (turpmāk - Iekšlietu ministrijas sistēmas koledža), ir Ministru kabineta dibinātas attiecīgi Valsts policijas, Valsts robežsardzes un Valsts ugunsdzēsības un glābšanas dienesta pakļautībā esošās izglītības iestādes, kuru darbības pamatvirziens ir attiecīgu darbinieku sagatavošana dienestam Iekšlietu ministrijas sistēmas iestādēs. Iekšlietu ministrijas sistēmas koledžu uzdevumi ir – sadarbībā ar attiecīgu Iekšlietu ministrijas sistēmas iestādi izstrādāt un īstenot darbinieku profesionālās izglītības, tālākizglītības un profesionālās pilnveides programmas, sniegt teorētisko, praktisko un metodisko palīdzību Iekšlietu ministrijas sistēmas iestāžu struktūrvienībām, kā arī piedalīties Iekšlietu ministrijas sistēmas iestādēm deleģēto uzdevumu veikšanā. Lai nodrošinātu Iekšlietu ministrijas sistēmas iestādēm noteikto uzdevumu nepārtrauktu izpildi, nodrošinot nodarbināto praktisko iemaņu, profesionālo zināšanu, kompetenču un prasmju pilnveidošanu, dienestā pieņemto personu profesionālo sagatavošanu atbilstoši Iekšlietu ministrijas sistēmas iestāžu vajadzībām un prasībām, izvērtējot Iekšlietu ministrijas sistēmas iestāžu amatpersonu ar speciālajām dienesta pakāpēm sagatavošanas specifiku un īpatnības, atbilstoši Ministru kabineta dotajam deleģējumam Iekšlietu ministram atļaut praktiskās mācības un studijas realizēt klātienē, Iekšlietu ministrijas sistēmas koledžu nodarbinātajiem amata pienākumu izpilde notiek klātienē. Līdz ar to Iekšlietu ministrijas sistēmas koledžu nodarbinātajiem savu tiešo darba uzdevumu izpildei attālinātās darba iespējas ir ierobežotas, jo viņu pienākumu pildīšana saistīta ar Iekšlietu ministrijas sistēmas iestāžu nodarbināto sagatavošanu, kas ietekmē valsts sabiedrisko kārtību un drošību. No Iekšlietu ministrijas sistēmas koledžu vadības puses tiek pilnveidoti darba organizācijas pasākumi, lai Iekšlietu ministrijas sistēmas koledžu nodarbinātie tiktu mazāk pakļauti inficēšanas riskiem ar Covid-19.  Tāpat Iekšlietu ministrijas sistēmas koledžu nodarbinātie nodrošina Iekšlietu ministrijas sistēmas iestāžu operatīvo dienestu pamatfunkciju veikšanu – izbrauc uz notikuma vietām; piedalās glābšanas darbos; veic kinologu funkcijas.  Lai Iekšlietu ministrijas sistēmas iestādes un Iekšlietu ministrijas sistēmas koledžas pilnvērtīgi veiktu normatīvajos aktos noteikto funkciju izpildi, nodarbinātajiem amata pienākumus ir jāveic klātienē, un arī saskarsmē ar Iekšlietu ministrijas sistēmas iestādēm nepiederošām personām.  Jāņem vērā tas, ka nav pieļaujama Iekšlietu ministrijas sistēmas iestāžu un Iekšlietu ministrijas sistēmas koledžu nodarbināto liela skaita pakļaušana inficēšanās riskam, kas varētu izraisīt nespēju pildīt dienesta pienākumus.  Tāpat norādām, ka projekta pielikumā “Iekšlietu ministrijas sistēmas iestāžu operatīvo dienestu un Iekšlietu ministrijas sistēmas koledžu prioritāri vakcinējamo amatu saraksts (V prioritāri vakcinējamo personu grupa)” ir iekļauti Iekšlietu ministrijas sistēmas iestāžu un Iekšlietu ministrijas sistēmas koledžu darbinieku amati, kuri attiecīgajā operatīvajā dienestā veic gan pamatfunkcijas, gan atbalsta funkcijas, jo operatīvo dienestu darbības nepārtrauktība ir tieši atkarīga no iestādes efektīvas un pilnvērtīgas darbības, ko nodrošina minētie darbinieki.  Ievērojot minēto, svarīgi prioritāri vakcinēt Iekšlietu ministrijas sistēmas iestāžu un Iekšlietu ministrijas sistēmas koledžu nodarbinātos, kuri ietilpst V prioritāri vakcinējamo personu grupā, iespējami tuvākā laikā, tādējādi saglabājot iestāžu darbības nepārtrauktību, kas nepieciešama iekšējās drošības uzdevumu nodrošināšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz Iekšlietu ministrijas sistēmas iestāžu operatīvo dienestu – Valsts policijas, Valsts robežsardzes un Valsts ugunsdzēsības un glābšanas dienesta, un Iekšlietu ministrijas sistēmas koledžu – Valsts policijas koledžas, Valsts robežsardzes koledžas, Ugunsdrošības un civilās aizsardzības koledžas, nodarbinātajiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo projektā ietvertais tiesiskais regulējums sabiedrību kopumā neietekmēs. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Iekšlietu ministrijas sistēmas iestādes (Valsts policija, Valsts robežsardze, Valsts ugunsdzēsības un glābšanas dienests), Iekšlietu ministrijas sistēmas koledžas (Valsts policijas koledža, Valsts robežsardzes koledža, Ugunsdrošības un civilās aizsardzības koledža). |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz jaunu institūciju veidošanu, kā arī neparedz esošo institūciju funkciju paplašināšanu. Ar noteikumu projektu noteiktā funkcija tiks īstenota esošo cilvēkresursu ietvaros. |
| 3. | Cita informācija | Nav. |

Iekšlietu ministrs Sandis Ģirģens

Vīza: valsts sekretārs Dimitrijs Trofimovs

N.Lazukova-Šejanova

67219177, [nadezda.lazukova@iem.gov.lv](mailto:nadezda.lazukova@iem.gov.lv)